**WEB /Podnikateľ / Často kladené otázky**

1. **Som podnikateľ. Ako mám postupovať keď novú chcem zbernú nádobu na komunálny odpad (doteraz som ju nemal), prípadne moja stará nádoba je poškodená?**

S Vašou požiadavkou obráťte sa prosím na Magistrát mesta Košice, nakoľko za komunálny odpad platíte poplatok mestu. KOSIT a.s. je iba dodávateľom služby odvozu odpadu. Na základe nahlášky z mesta bude kontajner dodaný našou spoločnosťou. Podnikateľov majú na starosti správkyne poplatku za komunálny odpad na telefónnych číslach: 055/641 99 11, 055/641 91 42 a 055/641 93 41.

1. **Mám záujem triediť odpad. Čo mám pre to urobiť? Aké zložky odpadu môžem triediť?**

V prípade, že máte záujem odpad triediť ako podnikateľ, kontaktujte prosím naše obchodné oddelenie na:obchod@kosit.skalebo na bezplatnú zelenú linku 0800 156 748.

V rámci triedeného zberu viete triediť plast, papier a sklo. Harmonogram a formu zberu (vrecový alebo kontejnerový) si nastavíte podľa želania s obchodným oddelením.

1. **Kde mám hlásiť požiadavku na zmenu frekvencie zvozu komunálneho alebo triedeného odpadu?**

Zmenu frekvencie zvozu komunálneho odpadu je potrebné nahlásiť na Magistráte mesta Košice u správkyň poplatku za komunálny odpad (viď bod 1.) a zmenu frekvencie triedeného zberu

odkomunikujte s obchodným oddelením našej spoločnosti na obchod@kosit.sk alebo na bezplatnej zelenej linke.

1. **Mám nadrozmerný odpad, ktorého sa chcem zbaviť. Čo s ním?**

Podnikatelia nadrozmerný odpad môžu odovzdať priamo na spaľovni v Kokšove – Bakši za poplatok.

Ak podnikatelia majú zmluvný vztah s KOSITom a platia bankovým prevodom, odpad môžu prinášať podľa dohodnutých zmluvných podmienok sedem dní v týždni.

V prípade, že podnikateľ nemá založený zmluvný vzťah s KOSITom, odpad môže doviezť do Kokšov-Bakše iba v pracovných dňoch od 7.00h do 14.00h a platbu v hotovosti môže vykonať tiež iba v pracovných dňoch od 7.00h do 14.00h priamo na spaľovni.

V prípade, ak vy, ako podnikateľ potrebujete faktúru, kontaktujte prosím naše obchodné oddelenie na obchod@kosit.sk.

Pre prípad, že nemáte ako odviezť odpad, môžete využiť služby KOSIT SERVICES a objednať si službu prostredníctvom objednávky na [www.kositservices.sk](http://www.kositservices.sk) alebo kontaktovať bezplatnú zelenú linku 0800 156 748, na ktorej Vám budú poskytnuté ďalšie informácie.

1. **Mám nebezpečný odpad, kde ho môžem odniesť?**

Obráťte sa prosím na naše obchodné oddelenie: obchod@kosit-as.sk alebo na bezplatnú zelenú linku 0800 156 748.

1. **Môžem ako podnikateľ so sídlom v Košiciach využívať zberné dvory v meste?**

Nie. Zberné dvory slúžia výlučne pre obyvateľov Košíc (fyzické osoby).

1. **Kde môžem objednať veľkokapacitný alebo veľkoobjemný kontajner?**

Kontajner môžete objednať na nasledujúcom odkaze: <http://kosit.sk/objednavka/>

1. **Viete mi zabezpečiť zimnú a letnú údržbu vonkajších poriestorov?**

Obráťte sa prosím na naše obchodné oddelenie: obchod@kosit.sk alebo bezplatnej zelenej linke 0800 156 748.

1. **Kde môžem odniesť opotrebované pneumatiky z firemných áut?**

Odovzdať ich môžete vo vybraných pneuservisoch, ich zoznam nájdete na stránke [www.kosice.sk](http://www.kosice.sk).

1. **V rámci našej služby klientom vyprodukujeme veľa stavebného odpadu. Kam ho môžeme zaniest a čo to stojí?**

Zmiešaný stavebný odpad môžete odovzdať na spaľovni v Kokšove-Bakši. Informácie o manipulácii, cene zneškodnenia a následnej platbe Vám poskytne obchodné oddelenie na obchod@kosit.sk prípadne kontaktujte bezplatnú zelenú linku 0800 156 748.

Takisto môžete využiť služby KOSIT SERVICES na [www.kositservices.sk](http://www.kositservices.sk) , v prípade ak si odvoz želáte zabezpečiť cez nás.

1. **Pre potreby kolaudácie domu/bytu náš klient potrebuje predložiť potvrdenie o zhodnotení /zneškodnení stavebného odpadu. Ako sa k nemu dostane?**

KOSIT vydá potvrdenie o prevzatí a zneškodnení odpadu tzv. “vážny lístok” po jeho dovezení podnikateľom okamžite.

V prípade, že odpad bol naložený na náš mechanizmus a odvezený na spaľovňu, “vážny lístok” bude dodaný spolu s faktúrou.

1. **Aká legislatíva sa vzťahuje na manipuláciu s odpadom pre podnikateľské subjekty?**

Pre nakladanie s odpadmi pre podnikateľské subjekty platí Zákon NR SR č. 79/2015 Z. z. o odpadoch a o zmene a doplnení niektorých zákonov a jeho vykonávacie vyhlášky, ktoré si môžete nájsť na stránke MŽP SR: [www.minzp.sk](http://www.minzp.sk) .

1. **Potrebujeme konzultácie a poradenstvo v oblasti legislatívy odpadov. Ponúkate takúto službu?**

Naša spoločnosť ponúka konzultácie a poradenstvo v oblasti legislatívy odpadového hospodárstva. V prípade záujmu, obráťte sa na naše oddelenie obchodu: obchod@kosit.sk, alebo na bezplatnej zelenej linke 0800 156 748.